**ชื่อเรื่อง** การใช้เครื่องมือทางการแพทย์ที่บ้านในผู้ป่วย Palliative

**เจ้าของผลงาน :** งานผู้ป่วยใน

**ที่มา/ สาเหตุของปํญหา:**การดูแลผู้แบบประคับประครองที่เข้าสู่ระยะสุดท้ายของชีวิตมีความสำคัญมากกับผู้ป่วยและญาติ และเป็นโอกาสสุดท้ายของชีวิตที่จะทำให้ผู้ป่วยเสียชีวิตอย่างสมศักดิ์ศรี กลับไปเสียชีวิตที่บ้านอย่างสงบท่ามกลางญาติพี่น้องการดูแลผู้ป่วยระยะสุดท้ายจึงเป็นแบบ Holistic care โดยครอบคลุมองค์ประกอบทั้ง 4 มิติ คือ กาย จิต สังคม และจิตวิญญาณ เนื่องจากโรงพยาบาลห้วยผึ้ง เป็นโรงพยาบาลชุมชนขนาด 30 เตียง ซึ่งรองรับผู้ป่วยระยะสุดท้ายที่มารับการรักษาต่อใกล้บ้าน จากการเก็บข้อมูลจำนวนผู้ป่วยระยะสุดท้ายในปี 2559(ตุลาคม48-กรกฎาคม 49) มีแนวโน้มเพิ่มขึ้น และพบว่าการใช้เครื่องมือทางการแพทย์เป็นปัจจัยหนึ่งที่เพิ่มขึ้นและพบปัญหาผู้ป่วยและครอบครัวมีความกังวลต่อการใช้อุปกรณ์ทางการแพทย์ขาดทักษะที่จำเป็นในการดูแลสุขภาพตนเอง การเตรียมความพร้อมในการดูแลผู้ป่วยขณะนอนในโรงพยาบาลทำให้ผู้ป่วยเกิดภาวะแทรกซ้อนจากการดูแล เช่น แผลกดทับ ข้อติดและบุคลากรไม่สามารถวางแผนแนวทางในการดูแลผู้ป่วยได้

จากปัญหาที่พบงานผู้ป่วยใน จึงได้มีการพัฒนาการดูแลโดยการสร้างแบบประเมินกิจกรรมการดูแลร่วมกับทีมสหวิชาชีพ มาใช้ในการดูแลผู้ป่วยแบบประคับประคองเพื่อให้ผู้ป่วยและญาติมีความรู้และทักษะที่จำเป็นในการดูแลสุขภาพที่ถูกต้องและใช้เครื่องมือทางการแพทย์ได้

เป้าหมาย: ผู้ป่วยและญาติมีความรู้และทักษะที่จำเป็น ในการดูแลสุขภาพ ใช้เครื่องมือทางการแพทย์ได้

วัตถุประสงค์: 1. เพื่อพัฒนากระบวนการดูแลผู้ป่วยระยะท้าย

2.เพื่อให้ผู้ป่วยระยะท้ายได้รับการดูแลแบบประคับประครองที่บ้าน .

3.เพื่อให้ผู้ป่วยและญาติร่วมกับทีมสหวิชาชีพวางแผนการเตรียมความรู้ทักษะที่จำเป็น

และใช้เครื่องมือทางการแพทย์ได้เหมาะสม

**กิจกรรมการพัฒนา**

ทบทวนกิจกรรม การวางแผนการดูแลผู้ป่วยต่อเนื่องที่บ้าน อุปกรณ์ที่จะใช้ให้ตรงกับโรคและอาการที่เป็นโดยการให้ความรู้การสอนฝึกการใช้อุปกรณ์ดังต่อไปนี้

1.การใช้ออกซิเจน / เครื่องผลิตออกซิเจน

2.การใช้เครื่องดูดเสมหะ

3.การใช้เตียง / ที่นอนลม /การช่วยพลิกตะแคงตัว /การเคลื่อนย้ายผู้ป่วย

4.การใช้เครื่องพ่นยา

5.การดูแลอุปกรณ์อื่นๆเช่น สาย NG tube , Foley’s cath / Colostomy /

6.การทำแผลต่างๆเช่นแผลมะเร็ง /การใช้ยาลดกลิ่นจากแผล

7.การให้ยา

8.การดูแลความสะอาดร่างกาย อาบน้ำ สระผม อวัยวะสืบพันธุ์

9.การเปลี่ยนเสื้อผ้าและเครื่องนอน

10.การขับถ่าย

11.การดูแลเรื่องการรับระทานอาหาร ทางปาก สายยาง

12.การสังเกตอาการผิดกติ เช่น มีไข้ การเปลี่ยนแปลงของผู้ป่วยระยะสุดท้าย / ใกล้เสียชีวิต

**กระบวนการ**

.1.การประเมิณผู้ป่วยและญาติการรับรู้เกี่ยวกับโรคระดับความรุนแรงของโรค อาการแนวทางการรักษาร่วมวางแผนการดูแลผู้ป่วยและครอบครัวต่อเนื่อง

2.การเลือกผู้ดูแลผู้ป่วยควรเป็นญาติสายตรงเช่นบุตร สามี ภรรยาและเบอร์โทรติดต่อ

3.สอนฝึกทักษะโดยทีมสหวิชาชีพให้ผู้ป่วยและผู้ดูแลขึ้นอยู่กับโรค อาการ กิจกรรม อุปกรณ์เช่นการFeed อาหาร การฉีดยา การทำกายภาพ พร้อมทั้งให้ผู้ป่วยและผู้ดูแลสอบถามตามกิจกรรมนั้นๆ

4.ใช้แบบประเมินการเตรียมความพร้อมของผู้ป่วยและครอบครัว ในการสอนให้ความรู้และประเมินทักษะผู้ป่วยและญาติตามกิจกรรมที่กำหนดตามโรคที่เป็นและอุปกรณ์ที่ใช้ ลงชื่อผู้สอน/ผู้รับการสอนระบุ วัน/เดือน/ปี เพื่อติดตามและประเมินผลครั้งต่อไป

**การประเมินผล / การติดตาม**

1.ทบทวนทุกกิจกรรมที่สอนและฝึก โดยใช้แบบประเมินการเตรียมความพร้อมของผู้ป่วยและครอบครัวในการประเมินปัญหาแต่ละกิจกรรม ร่วมกับทีมสหวิชาชีพเพื่อแก้ไขและวางแผนการดูแล ให้คำปรึกษาการดูแลต่อเนื่องที่บ้าน

2.ส่งต่อข้อมูลผู้ป่วยให้เครือข่ายทราบเมื่อผู้ป่วยกลับบ้านโดยการ ส่งเอกสาร ข้อมูลให้งานHHC รพสต อสมทางโทรศัพท์เพื่อประเมินปัญหาและวางแผนดูแล ผู้ป่วยและครอบครัวต่อเนื่อง

3.ลงติดตามเยี่ยมผู้ป่วยหลังกลับบ้านในสัปดาห์แรก เพื่อติดตามอาการ ปัญหานำมาวางแผนร่วมกับทีมสหวิชาชีพและมีช่องทางการติดต่อประสานงานระหว่างทีมสหวิชาชีพกับผู้ป่วย

4.มีการเก็บข้อมูลการดูแลผู้ป่วย การทบทวนCaseเมื่อพบปํญหาร่วมกับทีมสหวิชาชีพทุก 3 เดือน

5.นำเสนอข้อมูลที่พบปัญหาให้เจ้าหน้าที่ทุกคนในหน่วยงานได้รับทราบและหาแนวทางการแก้ไขปัญหา( ระหว่างดำเนินการ )

**แบบประเมินการเตรียมความพร้อมของผู้ป่วยและครอบครัว**

ชื่อ-สกุล...............................................……………..อายุ…….ปี HN……………………..

วันที่ Admit/.รับย้าย…………………………………..วันที่จำหน่าย………………………………

ผู้ดูแลหลัก ชื่อ-สกุล……………………………………….อายุ…….ปี เกี่ยวข้องเป็น…………….. Dx………................PPS.............เบอร์โทรศัพท์ที่ติดต่อ.........................................................

|  |  |  |  |  |  |
| --- | --- | --- | --- | --- | --- |
| **วันที่สอน/แนะนำ** | **ครั้งที่.................** | | **ครั้งที่................** | | หมายเหตุ |
| ทำได้ | ทำไม่ได้ | ทำได้ | ทำไม่ได้ |
| 1.การดูแลความสะอาดร่างกาย(การอาบน้ำ สระผม  ปากฟัน เล็บ อวัยวะสืบพันธุ์ |  |  |  |  |  |
| 2. การเปลี่ยนสื้อผ้าและเครื่องนอน |  |  |  |  |  |
| 3. การขับถ่าย  - การทำความสะอาดการขับถ่าย  - การดูแล Retained foley’s cath/ tracheostomy การดูแล On Colostomy |  |  |  |  |  |
| 4. การดูแลเรื่องรับประทานอาหาร  - การรับประทานอาหารปาก  - ให้อาหารทางสายยาง.......... |  |  |  |  |  |
| 5. การพลิกตะแคงตัว / ป้องกันแผลกดทับ |  |  |  |  |  |
| 6. การเคลื่อนย้ายผู้ป่วย |  |  |  |  |  |
| 7. การทำแผล................................................... |  |  |  |  |  |
| 8.การให้ยา |  |  |  |  |  |
| 9. การป้องกันการติดเชื้อ |  |  |  |  |  |
| 10. การสังเกตอาการ ไข้สูง เหนื่อย |  |  |  |  |  |
| 11.การใช้ออกชิเจน/เครื่องผลิตออกชิเจน |  |  |  |  |  |
| 12.การใช้เครื่องดูดแสมหะ |  |  |  |  |  |
| 13. การใช้ที่นอนลม/เครื่องพ่นยา |  |  |  |  |  |
| ลงชื่อผู้สอน |  | |  | |  |

**กิจกรรมการดูแลผู้ป่วยประคับประครองร่วมกับทีมสหวิชาชีพและเครือข่ายอำเภอห้วยผึ้ง**





